તેમણે ઉમેર્યું હતું કે, નીતીશકુમાર વિકાસની નવી ઉંચાઈ ઉપર બિહારને લઇ જશે. મહાગઠબંધનની તરફેણમાં મતદાન કરવા બદલ આરજેડી વડાએ લોકોનો આભાર માન્યો હતો અને કહ્યું હતું કે, ગરીબ, વંચિત અને પછાત લોકોની આ જીત થઇ છે. ભાજપને આ લોકો ફગાવી ચુક્યા છે. લાલૂએ એમ પણ કહ્યું હતું કે, બિહારમાં પછાત લોકો પ્રત્યે તેઓ સમર્પિત છે. આ જીતથી દેશની રાજનીતિમાં નવો વળાંક આવશે. તેમણે કહ્યું હતું કે, વચન મુજબ કેન્દ્રમાં મોદી સરકારને અમે ઉથલાવી દઇશું.